3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ของบริษัทฯ และบริษัทร่วม

ลูกค้าของบริษัทฯ นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เส้นใยเรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้

3.2 การตลาดและภาวะการแข่งขัน

โครงสร้างอุตสาหกรรม

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรมขั้นกลาง และอุตสาหกรรมเครื่องนุ่งห่ม
เป็นอุตสาหกรรมขั้นปลาย โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers) ฝ้าย และไหม
เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers) ประกอบด้วยเส้นใยประดิษฐ์จากธรรมชาติ
และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (Midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จแล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทยเป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (Downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

-   กลยุทธ์ทางการตลาด

ตลาดสิ่งทอภายในประเทศไทยมีศักยภาพการปั่นด้ายคงที่ในระดับ 3.2 ล้านกระสวย
ซึ่งส่วนใหญ่แล้วเป็นการผลิตเส้นใยฝ้าย
การสูญเสียความสามารถในการแข่งขันของโรงงานทอผ้าเป็นปัจจัยที่บีบบังคับให้ต้องมีการพัฒนาเทคโนโลยีที่ทันสมัยกว่าด้วยการเปลี่ยนจาก
ring spindles เป็นเครื่องจักรแบบ open end และ MVS
อุตสาหกรรมสิ่งทอของไทยต้องอาศัยการนำเข้าฝ้ายดิบเป็นหลัก
เนื่องจากปริมาณฝ้ายในประเทศมีอยู่อย่างจำกัด
ปริมาณการบริโภคเส้นใยรวมภายในประเทศไทยมีอยู่ประมาณ 1 ล้านตัน ซึ่งคิดเป็นร้อยละ 1.4
ของปริมาณการบริโภคเส้นใยทั่วโลก ประกอบด้วยฝ้าย เส้นใยเรยอน เส้นใยอคริลิค
และโพลีเอสเตอร์ เป็นต้น
เส้นใยประดิษฐ์เรยอนเป็นวัตถุดิบที่มีความเหมาะสมกับเครื่องจักรความเร็วสูง
ซึ่งถือเป็นเทคโนโลยีใหม่ล่าสุด จากการเป็นผู้ผลิตเส้นใยประดิษฐ์เรยอนเพียงรายเดียวในประเทศ
บริษัทฯ จึงสามารถรองรับความต้องการภายในประเทศได้เสมอมา
และยังเป็นการส่งเสริมให้ผู้ผลิตภายในประเทศทำการผลิตผลิตภัณฑ์ที่เพิ่มมูลค่าสำหรับอุตสาหกรรมสิ่งทอ
ด้วยการติดตั้งเครื่องจักรใหม่ บริษัทฯ จึงมีความพร้อมสำหรับการผลิตเส้นใยเรยอน คือ
Fiber-Modal และ Viscose Plus
ซึ่งน่าจะเป็นผลดีต่อการผลิตผ้าและเครื่องแต่งกายตามแฟชั่นได้ บริษัทฯ
ยังมีความพร้อมในการให้บริการด้านเทคนิคสำหรับลูกค้าในด้านการผลิตภัณฑ์ใหม่ๆ ในปี 2550
ที่ผ่านมามีความต้องการปริมาณเส้นใยประดิษฐ์เรยอนสูงขึ้นทั้งในตลาดภายในประเทศและตลาดส่งออก
และคาดว่าปริมาณความต้องการดังกล่าวจะยังคงสูงอยู่ในปี 2551 เช่นกัน ปริมาณการขายในรอบ 3
ปีที่ผ่านมามีดังนี้

  -------------------------------- ------------ ------------ -------------
  หน่วย : เมตริกตัน                   ปี พ.ศ. 2550  ปี พ.ศ. 2549  ปี พ.ศ. 2548

  ปริมาณการขายเส้นใยประดิษฐ์เรยอน:     45,369       41,051       37,233
  ภายในประเทศ                                                

  ปริมาณการขายเส้นใยประดิษฐ์เรยอน:     48,170       39,786       41,092
  ต่างประเทศ                                                  

  ปริมาณการขายเกลือโซเดียมซัลเฟต       70,494       62,066       59,945
  -------------------------------- ------------ ------------ -------------

เส้นใยประดิษฐ์เรยอนเป็นวัตถุดิบสำคัญสำหรับอุตสาหกรรมสิ่งทอในการผลิตเส้นด้าย
ซึ่งจะนำไปใช้ในการถักทอต่อไป อุตสาหกรรมนิตติ้งมีอนาคตที่สดใสมากกว่าและให้สัมผัสที่นุ่มสบาย
เส้นใยประดิษฐ์เรยอนมีความเหมาะสมสำหรับอุตสาหกรรมนิ้ตติ้งเนื่องจากเส้นใยมีคุณสมบัติที่แข็งแรงและเป็นเงางาม
ผลิตภัณฑ์พลอยได้ - โซเดียมซัลเฟตยังสามารถนำไปใช้ได้อย่างหลากหลาย
เช่นในการผลิตผงซักฟอก กระจก เส้นใยและกระดาษ รวมไปถึงในอุตสาหกรรมการย้อมสิ่งทอ

บริษัทฯ ส่งออกผลิตภัณฑ์กว่าร้อยละ 50 ภายใต้ตราสินค้า “Birla Cellulose”
ไปยังหลายประเทศ ไม่ว่าจะเป็นสหรัฐอเมริกา ตุรกี แคนาดา เกาหลีใต้ ฟิลิปปินส์ อินโดนีเซีย
ปากีสถาน และศรีลังกา ผลิตภัณฑ์มีความหลากหลายตั้งแต่เส้นใยละเอียดไปจนถึงเส้นใยหยาบ (0.9
– 5.5 ไมโครดิเนียล) และความยาวยังสามารถตัดความต้องการของลูกค้าอีกด้วย

-   ภาวะอุตสาหกรรมและการแข่งขัน

การลงทุนโดยตรงจากต่างประเทศ (Foreign Direct Investment – FDI)
ในอุตสาหกรรมสิ่งทอของประเทศไทยในช่วง 2 ปี ที่ผ่านมาได้มีการลงทุนอย่างต่อเนื่อง
มูลค่าการส่งออกเพิ่มเป็น 6.8 พันล้านดอลล่าร์สหรัฐในปี 2549
ภาคสิ่งทอของประเทศไทยได้ผันตัวเองจากผลิตภัณฑ์ในระดับกลางไปเป็นผลิตภัณฑ์ระดับบน
เนื่องจากไม่สามารถแข่งขันกับประเทศจีนและเวียดนามในตลาดระดับล่างได้ บริษัทฯ
เป็นผู้ผลิตเส้นใยประดิษฐ์เพียงรายเดียวในประเทศที่มีนโยบายกำหนดราคาขายอย่างเป็นธรรม
มีบริการหลังการขายที่รวดเร็ว และนำเสนอผลิตภัณฑ์ใหม่ๆ อยู่เสมอ นอกจากนี้บริษัทฯ
ยังมีบริการพัฒนาผลิตภัณฑ์เพื่อส่งเสริมศักยภาพการนำไปใช้ในผลิตภัณฑ์ประเภทอื่น ๆ ด้วย
ประเทศจีนเป็นทั้งผู้ผลิตและผู้บริโภคเส้นใยเรยอนรายใหญ่ที่สุดในโลก
โดยครองส่วนแบ่งในตลาดโลกเกือบร้อยละ 45 ดังนั้น
การแข่งขันด้านการส่งออกเส้นใยเรยอนกับประเทศจีนจึงเป็นความท้าทายของบริษัทฯ
ในเวทีการค้าโลก บริษัทฯ
มีความเชื่อมั่นเป็นอย่างยิ่งว่าจะสามารถก้าวไปอยู่ในตำแหน่งที่สามารถแข่งขันในด้านมาตรฐานคุณภาพของผลิตภัณฑ์และการบริการ
และยังจะได้รับการยอมรับว่าเป็นผู้จำหน่ายเส้นใยเรยอนที่ได้รับความเชื่อถือมากกว่าในตลาดโลก

เส้นใยประดิษฐ์เรยอนคือเส้นใยเซลลูโลสเช่นเดียวกับใยฝ้าย
และราคาก็ได้รับผลกระทบจากราคาของเส้นใยทดแทน เช่น ฝ้าย และโพลีเอสเตอร์

แนวโน้มของตลาดสิ่งทอโลกหันมาใช้เส้นด้าย Open End และ MVS
จากเส้นใยเรยอนสำหรับส่วนของนิตติ้งมากขึ้น ซึ่งช่วยเสริม
และเพิ่มความต้องการเส้นใยประดิษฐ์เรยอนให้เติบโตสูงขึ้นอย่างต่อเนื่อง
ซึ่งเกิดจากการปิดกิจการโรงงาน Open End ในประเทศแถบตะวันตกในช่วงต้นปี 2549

การเพิ่มกำลังการผลิตเส้นใยประดิษฐ์เรยอน โดยเฉพาะโรงงานในประเทศจีน อินโดนีเซีย
และอินเดีย ซึ่งถือว่าเป็นการเพิ่มปริมาณผลิตภัณฑ์ในตลาดสำหรับปี 2551 เป็นอย่างมาก
อย่างไรก็ตาม ปริมาณวัตถุดิบหลักสำหรับการผลิตเส้นใยประดิษฐ์เรยอนซึ่งมีอยู่อย่างจำกัด
โดยเฉพาะเยื่อไม้และคาร์บอนไดซัลไฟด์จะกลายเป็นอุปสรรคในระดับหนึ่ง บริษัทฯ
ได้วางแผนเป็นที่เรียบร้อยแล้วสำหรับการรับมือกับข้อจำกัดด้านวัตถุดิบหลักเหล่านี้

บริษัทฯ คาดว่าการขยายกำลังการผลิตในปัจจุบันจะช่วยให้บริษัทฯ
สามารถรองรับฐานลูกค้าได้หลากหลายขึ้นและดียิ่งขึ้น
ทั้งในด้านของปริมาณและความหลากหลายของผลิตภัณฑ์ บริษัทฯ เชื่อว่าผลิตภัณฑ์ชนิดพิเศษต่างๆ
ที่จะวางตลาดในปี 2551 จะส่งผลทำให้กำไรของบริษัทฯ ดียิ่งขึ้น

3.3 การจัดหาผลิตภัณฑ์หรือบริการ

-   ปริมาณการผลิตและการจัดจำหน่าย

+---------------------------+-------+-----+------+-----+------+-----+
|                           | ป     |     | ปี    |     | ปี    |     |
|                           | ี พ.ศ. |     | พ.ศ. |     | พ.ศ. |     |
|                           |  2550 |     | 2549 |     | 2548 |     |
+---------------------------+-------+-----+------+-----+------+-----+
|                           | จำนวน | %   | จ    | %   | จ    | %   |
|                           |       |     | ำนวน |     | ำนวน |     |
+---------------------------+-------+-----+------+-----+------+-----+
|   ปริมาณการผลิตจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 9     |     | 79   |     | 78   |     |
|                           | 4,558 |     | ,461 |     | ,031 |     |
+---------------------------+-------+-----+------+-----+------+-----+
|   เกลือโซเดียมซัลเฟต         | 7     |     | 61   |     | 60   |     |
|                           | 0,706 |     | ,166 |     | ,737 |     |
+---------------------------+-------+-----+------+-----+------+-----+
|   ปริมาณการขายจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   ภายในประเทศ             | 4     | 48  | 41   | 50  | 37   | 47  |
|                           | 5,369 | .50 | ,051 | .78 | ,233 | .54 |
+---------------------------+-------+-----+------+-----+------+-----+
|   ต่างประเทศ               | 4     | 51  | 39   | 49  | 41   | 52  |
|                           | 8,170 | .50 | ,786 | .22 | ,092 | .46 |
+---------------------------+-------+-----+------+-----+------+-----+
| รวม                       | 9     | 100 | 80   | 100 | 78   | 100 |
|                           | 3,539 | .00 | ,837 | .00 | ,325 | .00 |
+---------------------------+-------+-----+------+-----+------+-----+
|   ปริมาณการขายภายในประเทศ  |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 3,185 | 43  | 2    | 48  | 2    | 44  |
|                           |       | .84 | ,571 | .14 | ,352 | .71 |
+---------------------------+-------+-----+------+-----+------+-----+
|   เกลือโซเดียมซัลเฟต         | 269   | 3   | 224  | 4   | 241  | 4   |
|                           |       | .70 |      | .19 |      | .58 |
+---------------------------+-------+-----+------+-----+------+-----+
|   อื่น ๆ                    | 23    | 0   | 23   | 0   | -    | -   |
|                           |       | .32 |      | .43 |      |     |
+---------------------------+-------+-----+------+-----+------+-----+
| รวม                       | 3,477 | 47  | 2    | 52  | 2    | 49  |
|                           |       | .86 | ,818 | .76 | ,593 | .29 |
+---------------------------+-------+-----+------+-----+------+-----+
|   ปริมาณการขายต่างประเทศ    |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 3,784 | 52  | 2    | 47  | 2    | 50  |
|                           |       | .09 | ,515 | .09 | ,668 | .71 |
+---------------------------+-------+-----+------+-----+------+-----+
|   เกลือโซเดียมซัลเฟต         | -     | -   | 6    | 0   | -    | -   |
|                           |       |     |      | .11 |      |     |
+---------------------------+-------+-----+------+-----+------+-----+
|   อื่น ๆ                    | 4     | 0   | 2    | 0   | -    | -   |
|                           |       | .05 |      | .04 |      |     |
+---------------------------+-------+-----+------+-----+------+-----+
| รวม                       | 3,788 | 52  | 2    | 47  | 2    | 50  |
|                           |       | .14 | ,523 | .24 | ,668 | .71 |
+---------------------------+-------+-----+------+-----+------+-----+
|   ปริมาณการขายรวม (ล้านบาท) |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 6,969 | 95  | 5    | 95  | 5    | 95  |
|                           |       | .93 | ,086 | .23 | ,020 | .41 |
+---------------------------+-------+-----+------+-----+------+-----+
|   เกลือโซเดียมซัลเฟต         | 269   | 3   | 230  | 4   | 241  | 4   |
|                           |       | .70 |      | .30 |      | .58 |
+---------------------------+-------+-----+------+-----+------+-----+
|   อื่น ๆ                    | 27    | 0   | 25   | 0   | 64   | -   |
|                           |       | .37 |      | .47 |      |     |
+---------------------------+-------+-----+------+-----+------+-----+
| รวม                       | 7,265 | 100 | 5    | 100 | 5    | 100 |
|                           |       | .00 | ,341 | .00 | ,261 | .00 |
+---------------------------+-------+-----+------+-----+------+-----+

-   วัตถุดิบ และผู้จำหน่ายวัตถุดิบ (SUPPLIER)

  ราคาวัตถุดิบมีบทบาทอย่างมากต่อโครงสร้างต้นทุนการดำเนินงานของบริษัทฯ
  รายละเอียดของวัตถุดิบหลักแต่ละชนิดมีดังนี้

  เยื่อกระดาษชนิดละลายน้ำได้ : บริษัทฯ
  ได้มีการนำเข้าเยื่อกระดาษชนิดนี้จากต่างประเทศทั้งหมด
  โดยส่วนใหญ่นำเข้าจากประเทศแอฟริกาใต้และบริษัทร่วมในประเทศแคนาดา
  เยื่อกระดาษชนิดนี้มีราคาที่เปลี่ยนแปลงขึ้นลงอย่างมากและมีแหล่งจำหน่ายน้อยราย
  ดังนั้นผู้ขายจึงมีอำนาจต่อรองสูงมาก ในระหว่างปี 2550 ราคามีการแกว่งตัวสูงขึ้นตลอดทั้งปี
  และเพิ่มขึ้นมากกว่าร้อยละ 19 ในสกุลดอลล่าร์สหรัฐเมื่อเปรียบเทียบกับปีก่อน
  โดยเฉพาะในไตรมาสสุดท้ายของปี 2550 ราคาได้ปรับตัวสูงขึ้นประมาณร้อยละ 20
  ซึ่งถือเป็นราคาสูงสุดในรอบทศวรรษ
  แนวโน้มราคาของเยื่อกระดาษชนิดละลายน้ำได้ปรับตัวสูงขึ้นตามปริมาณอุปสงค์ที่เพิ่มมากขึ้นจากประเทศจีน
  และข้อจำกัดด้านปริมาณผู้ผลิตในตลาดโลก

  โซดาไฟ : วัตถุดิบชนิดนี้บางส่วนได้จากแหล่งผลิตภายในประเทศ
  และบางส่วนต้องนำเข้าจากต่างประเทศ
  เนื่องจากความต้องการโซดาไฟภายในประเทศได้ปรับตัวสูงขึ้นแต่ปริมาณการผลิตมิได้เพิ่มตาม
  ดังนั้นแหล่งผู้ผลิตจากภายในประเทศจึงหาได้ยากมากขึ้น อย่างไรก็ตาม บริษัทฯ
  ยังคงมีการสั่งวัตถุดิบเกือบร้อยละ 50 จากแหล่งในประเทศตามสัญญาระยะยาว
  ราคาโซดาไฟมีการแกว่งตัวสูงมาก โดยจะขึ้นอยู่กับอุปสงค์และอุปทานของคลอรีน
  ส่วนใหญ่แล้วระดับราคาค่อนข้างจะคงที่เกือบตลอดปี ยกเว้นเพียงไม่กี่เดือนเท่านั้น
  และไม่มีแนวโน้มว่าราคาจะลดลงเนื่องมาจากต้นทุนพลังงานที่ปรับตัวสูงขึ้นอย่างต่อเนื่อง

  กำมะถัน : วัตถุดิบชนิดนี้ใช้ในการผลิตก๊าซคาร์บอนไดซัลไฟด์ (CS₂) และกรดซัลฟูริก (H₂SO₄)
  ซึ่งสามารถพบได้ตามธรรมชาติจากเหมืองในประเทศแคนาดา
  หรือเป็นผลิตภัณฑ์พลอยได้จากกระบวนการกลั่นน้ำมัน บริษัทฯ
  นำเข้าวัตถุดิบนี้จากโรงกลั่นน้ำมันในประเทศสิงคโปร์และตะวันออกกลางเป็นส่วนใหญ่
  ราคามีการเปลี่ยนแปลงอยู่ในช่วงแคบๆ ในช่วงต้นปี อย่างไรก็ตาม
  เนื่องจากการเพิ่มขึ้นของต้นทุนค่าขนส่งและการลดลงของกำมะถันจากโรงกลั่นน้ำมันเองมาจากการควบคุมกระบวนการผลิต
  ราคากำมะถันจึงเพิ่มขึ้นร้อยละ 160 เมื่อไม่นานมานี้ จึงทำให้ต้นทุนการผลิต CS₂ และ H₂SO₄
  เพิ่มสูงขึ้น ราคากำมะถันยังคงเพิ่มสูงขึ้นในช่วงไม่กี่ปีที่ผ่านมา
  และคาดว่าจะยังคงอยู่ในระดับสูงต่อไปเนื่องมาจากราคาน้ำมันที่เพิ่มสูงขึ้น

  ถ่านไม้ : ถ่านไม้ถูกนำใช้ในการผลิตก๊าซคาร์บอนไดซัลไฟด์ (CS₂)
  ซึ่งเป็นวัตถุดิบหลักอีกชนิดหนึ่งในการผลิตเส้นใยประดิษฐ์เรยอน ถ่านไม้เป็นสินค้าที่ขึ้นอยู่กับฤดูกาล
  โดยปริมาณจะลดลงในช่วงฤดูฝน อย่างไรก็ตาม
  แนวโน้มความขาดแคลนถ่านไม้ทำให้ราคาปรับตัวสูงขึ้นประมาณร้อยละ 7 ในระหว่างปี
  เมื่อพิจารณาถึงประเด็นความสำคัญของ CS₂ แล้ว บริษัทฯ จึงได้ดำเนินการก่อสร้างโรงงานผลิต
  CS₂ ในจังหวัดสระบุรี ซึ่งใช้ก๊าซธรรมชาติเป็นวัตถุดิบในการผลิตแทนถ่านไม้
  โดยคาดว่าจะเริ่มดำเนินการในเดือนเมษายน 2551 เพื่อรองรับความต้องการใช้ CS₂
  ของบริษัทฯ รวมถึงการขยายกำลังการผลิตด้วย

-   การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

บริษัทฯ มีการติดตั้งระบบบำรุงรักษาเครื่องจักร ทั้งแบบตามอายุการใช้งาน และแบบป้องกัน (TPM,
Six Sigma) เพื่อให้อุปกรณ์ทุกชิ้นในโรงงานอยู่ในสภาพใช้การได้ดีอยู่เสมอ
นอกจากนี้ยังมีระบบการเปลี่ยนแปลงอุปกรณ์อย่างสม่ำเสมอตามอายุการใช้งาน บริษัทฯ
คำนึงถึงความปลอดภัยในการทำงานเป็นสำคัญ
นอกจากการอบรมพนักงานให้คำนึงถึงความปลอดภัยอยู่เสมอแล้ว บริษัทฯ
ยังได้ลงทุนในด้านการจัดซื้ออุปกรณ์เพื่อความปลอดภัย มีการฝึกซ้อมหนีไฟ
การฝึกซ้อมอพยพในกรณีที่เกิดเหตุฉุกเฉิน เป็นต้น
เพื่อให้พนักงานมีความตื่นตัวด้านการรักษาความปลอดภัยสูงสุด นอกจากนี้ บริษัทฯ
ได้รับการรับรองมาตรฐานการจัดการสิ่งแวดล้อมไอเอสโอ 14000 ทำให้บริษัทฯ
มีระบบการจัดการด้านเอกสารสิ่งแวดล้อมและขั้นตอนการดำเนินงานที่ได้มาตรฐาน

บริษัทฯ ได้ลงทุนอย่างต่อเนื่องไปเป็นจำนวนมากเพื่อปรับปรุงระบบควบคุมสิ่งแวดล้อมและการกำจัดมลพิษ ปัจจุบันบริษัทฯ ได้ผ่านมาตรฐานทั้งหมดของกระทรวงอุตสาหกรรม ของเสียทุกชนิดจากบริษัทฯ ได้ถูกคัดแยกและส่งไปกำจัดโดยตัวแทนที่ได้รับอนุญาตอย่างถูกต้อง ปริมาณของเสียที่เกิดขึ้นจริงจะได้รับการตรวจสอบอย่างสม่ำเสมอจากบริษัทฯ และเจ้าหน้าที่ของรัฐ การจัดการของเสียอย่างผิดวิธีจะก่อให้เกิดความเสียหายแก่สิ่งแวดล้อม บริษัทฯ ถือเป็นความสำคัญสูงสุดที่จะต้องรักษาระดับมลพิษให้ต่ำสุดตามที่กฎหมายกำหนด ในปีที่ผ่านมา บริษัทฯ ได้จัดงบประมาณเพื่อให้มีการศึกษาวิเคราะห์ผลกระทบต่อสิ่งแวดล้อม (EIA) โดยบริษัทเอกชนอิสระ และจากรายงานที่ได้รับมา บริษัทฯ ได้จัดทำมาตรการต่างๆ เพื่อปรับปรุงระบบอย่างต่อเนื่อง

ถ่านไม้เป็นวัตถุดิบที่สำคัญในการผลิตคาร์บอนไดซัลไฟด์ (CS₂) ซึ่งเป็นหนึ่งในวัตถุดิบหลักในการผลิตเส้นใยประดิษฐ์ ขณะที่ปริมาณถ่านไม้มีแนวโน้มที่ไม่แน่นอน เนื่องจากปริมาณป่าไม้ที่ลดลง รวมทั้งมาตรการของรัฐที่เข้มงวดขึ้น เพื่อลดความเสี่ยงจากการขาดแคลนถ่านไม้ บริษัทฯ จึงดำเนินการก่อตั้งโรงงานผลิต CS₂ ซึ่งใช้ก๊าซธรรมชาติในจังหวัดสระบุรี ด้วยเงินลงทุน 656 ล้านบาท เพื่อเป็นหลักประกันความสม่ำเสมอของการจัดหา CS₂ ทำให้บริษัทฯ สามารถลดปริมาณการใช้ถ่านไม้ในการผลิต และเป็นการช่วยรักษาสิ่งแวดล้อมในทางอ้อมไปในขณะเดียวกันด้วย

3.4 งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี-